pythainlp/thaigov-v2-corpus-22032023 huggingface dataset:
วันพฤหัสบดีที่ 4 พฤศจิกายน 2564
สธ.พร้อมผลักดันสมุนไพรไทยสู่สมุนไพรโลก ตั้งเป้าปี 65 สร้างมูลค่าได้ 7.8 หมื่นล้านบาท
รัฐมนตรีช่วยว่าการกระทรวงสาธารณสุข เผยกระทรวงสาธารณสุขพร้อมผลักดันสมุนไพรไทยสู่สมุนไพรโลก ส่งเสริมตั้งแต่ต้นทางถึงปลายทาง  ให้สามารถแข่งขันด้านอุตสาหกรรมเป็น Herbal Champions ตั้งเป้าปี 2565 สร้างรายได้ 7.8 หมื่นล้านบาท
วันนี้ (4 พฤศจิกายน 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ปาฐกถาพิเศษในประเด็น "ยุทธศาสตร์สมุนไพรไทย สู่สมุนไพรโลก" ผ่านระบบออนไลน์ ว่า กระทรวงสาธารณสุขได้ขับเคลื่อนให้สมุนไพรไทยเป็นพืชเศรษฐกิจของประเทศ ตั้งเป้าปี 2565 สมุนไพรไทยจะสร้างมูลค่าได้ 7.8 หมื่นล้านบาท โดยใช้ 3 กลไกหลัก คือ 1.เชิงนโยบาย ผ่านคณะกรรมการสมุนไพรแห่งชาติ 2.กฎหมาย ผ่าน พ.ร.บ. ผลิตภัณฑ์สมุนไพร พ.ศ.2562 และ 3. กระบวนการขับเคลื่อน โดยมีเมืองสมุนไพร 14 จังหวัดHerbal Champion 12 รายการ ได้แก่ กวาวเครือขาว กระชายดำ ขมิ้นชัน บัวบก มะขามป้อม กระชายขาว พริก ฟ้าทะลายโจร กระเจี๊ยบแดง หญ้าหวาน ว่านหางจระเข้ และไพล นอกจากนี้ ยังมีสมุนไพรที่เป็นนโยบายรัฐบาล คือ กัญชา กัญชง กระท่อม ปัจจุบันตลาดสมุนไพรโลกมีมูลค่าการบริโภคกว่า 54,957 ล้านดอลลาร์สหรัฐ ส่วนประเทศไทยมีมูลค่าการบริโภคสมุนไพรอยู่ที่อันดับ 8 ของโลก ประมาณ 1,483.5 ล้านดอลลาร์สหรัฐ อัตราการขยายตัวของตลาดร้อยละ 10.3 โดยผลิตภัณฑ์ที่สร้างรายได้ 3 อันดับแรกคือ กลุ่มอาหารเสริมชนิดพร้อมดื่ม, กลุ่มเพื่อการรักษาอาการไอ หวัด แพ้อากาศ และกลุ่มอาหารเสริม ซึ่งแนวโน้มของสมุนไพรไทยในอนาคตมีโอกาสเติบโตสูง รวมทั้งมีการนำเข้าวัตถุดิบ สารสกัด และผลิตภัณฑ์เสริมอาหารจากต่างประเทศประมาณ 12,606 ล้านบาทต่อปี และมีการนำสมุนไพรมาใช้ส่งเสริมสุขภาพ ป้องกันโรค ควบคู่กับการรักษาทางการแพทย์แผนปัจจุบันมากขึ้น โดยเฉพาะช่วงสถานการณ์โควิด 19 ฟ้าทะลายโจร และกระชายขาว เป็นที่ต้องการของตลาดอย่างมาก และช่วยต่อยอดไปยังสมุนไพรชนิดอื่นๆ เพื่อสร้างรายได้ให้กับประเทศ นอกจากนี้จะผลักดันให้สมุนไพรไทยเป็นยาสามัญประจำบ้าน หรือใช้รักษาในหน่วยบริการปฐมภูมิ เพิ่มการเข้าถึงของประชาชนซึ่งจะทำให้ลดความแออัดในโรงพยาบาลได้
ดร.สาธิตกล่าวต่อว่า สำหรับกัญชาที่เป็นพืชเศรษฐกิจของโลกมีมูลค่าทางเศรษฐกิจมากกว่า 20,000 ล้านเหรียญสหรัฐ หรือประมาณ 6.4 แสนล้านบาท กระทรวงสาธารณสุขได้ส่งเสริมให้รัฐวิสาหกิจ องค์กรการศึกษา ประชาชนที่มีความพร้อมร่วมกับวิสาหกิจชุมชน ปลูกและนำส่วนที่ไม่ใช่สารเสพติดมาใช้ประโยชน์ ต่อยอดเพื่อสร้างรายได้ โดยกรมการแพทย์แผนไทยและการแพทย์ทางเลือกได้รับซื้อส่วนที่เป็นสารเสพติด เช่น เมล็ด ช่อดอก สกัดเป็นสารสำคัญ เพื่อนำใช้ในการรักษาทางการแพทย์ และกระจายไปยังโรงพยาบาลต่างๆ ทั่วประเทศ สร้างเศรษฐกิจให้ชุมชน ดังนั้น การพัฒนาสมุนไพรไทยสู่สมุนไพรโลก จึงต้องพัฒนาแบบครบห่วงโซ่ตั้งแต่ 1. ต้นทาง เลือกสมุนไพรที่มีความจำเพาะของไทย สายพันธุ์, เมล็ดพันธุ์, มาตรฐานแปลงปลูก มีคุณภาพตรงความต้องการตลาด 2. กลางทาง พัฒนาอุตสาหกรรมการผลิตผลิตภัณฑ์สุขภาพและอื่นๆ ให้มีความหลากหลายทันต่อความต้องการ มีนวัตกรรมต่อยอด มีการลงทุนวิจัย 3. ปลายทาง สร้างความน่าเชื่อถือสมุนไพรไทยให้โลกยอมรับ สร้างภาพลักษณ์ให้เป็นที่รู้จัก สร้างความรู้ความเข้าใจประชาชนในการใช้ประโยชน์จากสมุนไพร ทั้งหมดนี้จะช่วยให้ประเทศไทยมีศักยภาพในการแข่งขันด้านอุตสาหกรรมสมุนไพรเพิ่มขึ้น และเป็น Herbal Champions ของประเทศ
******************************4 พฤศจิกายน 2564
วันศุกร์ที่ 21 มกราคม 2565
รองปลัด กษ. เข้าร่วมการประชุม ศบศ. ติดตามมาตรการกระตุ้นเศรษฐกิจและการลงทุนโดยการดึงชาวต่างชาติที่มีศักยภาพสูงเข้าสู่ประเทศไทย
รองปลัด กษ. เข้าร่วมการประชุม ศบศ. ติดตามมาตรการกระตุ้นเศรษฐกิจและการลงทุนโดยการดึงชาวต่างชาติที่มีศักยภาพสูงเข้าสู่ประเทศไทย และแนวทางการส่งเสริมการท่องเที่ยวเชิงสุขภาพ ให้กระจายทุกภูมิภาค
นายสำราญ สาราบรรณ์ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ เข้าร่วมประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (ศบศ.) ครั้งที่ 1/2565 โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ผ่านสื่ออิเล็กทรอนิกส์ (Zoom) ณ ห้องประชุมกระทรวงเกษตรและสหกรณ์
รองปลัดกระทรวงเกษตรและสหกรณ์ เปิดเผยว่า ที่ประชุม ศบศ. ได้รับทราบเรื่องรายงานความคืบหน้ามาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงเข้าสู่ประเทศไทย โดยเป็นการพิจารณาจากกฎหมายที่อยู่ในความรับผิดชอบของกรมที่ดิน รวมทั้งข้อมูลทางด้านธุรกรรมที่เกี่ยวข้องกับตลาดอสังหาริมทรัพย์ในแนวทางที่สามารถดำเนินการได้ภายในระยะเวลาที่สอดคล้องกับสถานการณ์ ในประเด็นเกี่ยวกับการให้สิทธิประโยชน์ด้านอสังหาริมทรัพย์แก่ชาวต่างชาติที่มีศักยภาพสูง 4 กลุ่ม และที่ประชุมเห็นชอบให้ศึกษาแนวทางการส่งเสริมการท่องเที่ยวเชิงสุขภาพ (Thailand wellness sandbox) ให้กระจายทุกภูมิภาค โดยการท่องเที่ยวแห่งประเทศไทย
วันอังคารที่ 21 กันยายน 2564
กรมการขนส่งทางราง ลงพื้นที่เพื่อส่งเสริมการเดินทางเชื่อมต่อของรถไฟชานเมือง (สายสีแดง)
ณ สถานีบางบำหรุและท่าเรือสะพานพระราม 7
วันที่ 21 กันยายน 2564 นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม นำคณะเจ้าหน้าที่กรมการขนส่งทางราง (ขร.) ลงพื้นที่เพื่อสำรวจการเดินทางเชื่อมต่อของรถไฟชานเมือง (สายสีแดง) ณ สถานีบางบำหรุและท่าเรือสะพานพระราม 7 รวมทั้งให้มีการเดินทางเชื่อมต่อมายังการไฟฟ้าฝ่ายผลิตแห่งประเทศไทย (กฟผ.) พร้อมผู้แทนจากกรมเจ้าท่า (จท.) กรมการขนส่งทางบก (ขบ.) การรถไฟแห่งประเทศไทย (รฟท.) การไฟฟ้าฝ่ายผลิตแห่งประเทศไทย (กฟผ.) และบริษัท อี สมาร์ท ทรานสปอร์ต จำกัด
ปัจจุบันทาง กฟผ. จัดรถมินิบัสไฟฟ้า (EV-Bus) เพื่อรองรับพนักงานตามนโยบายการลดใช้รถยนต์ส่วนบุคคลโดยให้ใช้บริการขนส่งสาธารณะในการเดินทางมาทำงาน 3 เส้นทาง ดังนี้1. เส้นทาง กฟผ. – MRT วงศ์สว่าง 2. เส้นทาง กฟผ. – MRT เตาปูน (ถ.ประชาราษฎร์)และ 3. เส้นทาง กฟผ. – MRT บางพลัด/บางอ้อ
ซึ่งทั้ง 3 เส้นทางมีรถ EV-Bus รับส่ง 10 เที่ยว/วัน
โดยในส่วนของบริษัท อี สมาร์ท ทรานสปอร์ต จำกัด ซึ่งเป็นผู้ให้บริการเรือโดยสารไฟฟ้าตามแนวทางการลดปัญหามลพิษและส่งเสริมการเดินทางระบบขนส่งสาธารณะ ซึ่งมีเส้นทางเดินเรือไฟฟ้าที่มีความพร้อมรองรับการเชื่อมต่อของรถไฟฟ้า MRT สายสีน้ำและ BTS สายสีลมแล้ว โดยในอนาคตได้เตรียมเส้นทางรองรับการเดินทางเชื่อมต่อกับรถไฟชานเมือง (สายสีแดง)
ได้แก่เส้นทางสายสีน้ำเงิน (Metro Line) ท่าเรือสาทร – ท่าเรือสะพานพระราม 7 ซึ่งสามารถเดินทางเชื่อมต่อจากท่าเรือสะพานพระราม ๗ ไปยังสถานีบางบำหรุของรถไฟชานเมือง(สายสีแดง) โดยใช้เวลาประมาณ 6 นาที (ระยะทาง 5.1 กม.)
ในการลงพื้นที่ฯ ดังกล่าวผู้แทนหน่วยงานได้ให้ข้อมูล พร้อมให้ข้อเสนอแนะประกอบการพิจารณาแนวทางการส่งเสริมการเดินทางเชื่อมต่อของรถไฟชานเมือง (สายสีแดง) ซึ่งจะทำให้
เกิดการเดินทางเชื่อมต่อหลายรูปแบบทั้ง ทางราง ทางถนนและทางเรือ ตามนโยบายการเชื่อมโยงการเดินทาง “ล้อ ราง เรือ” ทำให้ผู้รับบริการเกิดความสะดวกสบาย อีกทั้งส่งเสริมการดำเนินงานตามนโยบายการลดใช้รถยนต์ส่วนบุคคล โดยส่งเสริมการใช้บริการขนส่งสาธารณะซึ่งนำไปสู่การลดปัญหาจราจรติดขัดและมลพิษในกรุงเทพฯและปริมณฑล
ทั้งนี้ ขร. จะเสนอผลการดำเนินงานต่อกระทรวงคมนาคมและนำเข้าที่ประชุมคณะกรรมการเตรียมการเปิดให้บริการและการบริหารโครงการระบบรถไฟชานเมือง (สายสีแดง) และสถานีกลางบางซื่อ ซึ่งมีรัฐมนตรีว่าการกระทรวงคมนาคมเป็นประธานกรรมการ เพื่อมอบหมายหน่วยงานต่อไป
วันเสาร์ที่ 21 สิงหาคม 2564
นายก ห่วงหญิงตั้งครรภ์ สั่ง รมว.เฮ้ง ขอความร่วมมือนายจ้างให้ลูกจ้างหญิงผู้ประกันตน ม.33 ที่ตั้งครรภ์ ได้ฉีดวัคซีนเร่งด่วน ลดผลกระทบโควิด
รัฐมนตรีว่าการกระทรวงแรงงาน ขอความร่วมมือให้นายจ้างดูแลสุขภาพลูกจ้างหญิงตั้งครรภ์ ตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคโควิด-19
เมื่อวันที่ 21 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามประกาศกระทรวงแรงงาน ลงวันที่ 19 สิงหาคม 2564 กระทรวงแรงงาน ได้ขอความร่วมมือให้นายจ้างดูแลสุขภาพลูกจ้างหญิงตั้งครรภ์ ตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคโควิด-19 ที่กรมอนามัย กระทรวงสาธารณสุขกำหนด ซึ่งแนะนำให้หญิงตั้งครรภ์ผู้ประกันตนมาตรา 33 ได้รับการฉีดวัคซีน เพื่อป้องกันและลดความรุนแรงของโรคโควิด -19 นั้น ซึ่งรัฐบาล โดยท่านนายกรัฐมนตรี พล.อ.ประยุทธ์ จันทร์โอชา และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานจากการแพร่ระบาดของโควิด-19 และกำหนดให้การฉีดวัคซีนเป็นวาระแห่งชาตินั้น โดยเฉพาะลูกจ้างหญิงที่ตั้งครรภ์ซึ่งเป็นผู้ประกันตนมาตรา 33 ควรได้รับการฉีดวัคซีนครบทุกคนก่อน ผมจึงได้มอบหมายให้ผู้อำนวยการสำนักงานประกันสังคม กรุงเทพมหานครพื้นที่ 1-12 และสำนักงานประกันสังคมจังหวัดทุกจังหวัดที่มีจุดฉีดวัคซีนให้แก่ผู้ประกันตนมาตรา 33 เร่งประชาสัมพันธ์ขอความร่วมมือให้นายจ้างเชิญชวนและให้แนะนำแก่ลูกจ้างหญิงที่ตั้งครรภ์ เข้ารับบริการฉีดวัคซีน พร้อมทั้งส่งรายชื่อมายังสำนักงานประกันสังคม เพื่อดูแลบริหารจัดการให้ลูกจ้างหญิงที่ตั้งครรภ์ได้รับการฉีดวัคซีนเป็นกลุ่มเร่งด่วนในแต่ละจุดฉีด
ทั้งนี้ สำนักจัดระบบบริการทางการแพทย์ สำนักงานประกันสังคมอยู่ระหว่างดำเนินการออกหนังสือเพื่อแจ้ง สำนักงานประกันสังคมกรุงเทพมหานครพื้นที่ 1-12 และสำนักงานประกันสังคมจังหวัดทุกจังหวัดที่เกี่ยวข้องดำเนินการต่อไป สามารถติดต่อสอบถามเพิ่มเติมได้ที่สายด่วน 1506 ให้บริการตลอด 24 ชั่วโมง
วันพุธที่ 6 กรกฎาคม 2565
เลขา.รมว.ท่องเที่ยวและกีฬา ปล่อยขบวนคาราวานท่องเที่ยว โครงการ เมืองลพบุรี ไม่ได้มีแค่ลิง
อุตสาหกรรมการท่องเที่ยวในประเทศไทย เป็นฟันเฟืองที่สำคัญต่อการขับเคลื่อนเศรษฐกิจให้กับประเทศไทย
วันที่ 2 กรกฎาคม 2565 (08.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) มอบหมายให้ นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา เป็นประธานในพิธีปล่อยขบวนคาราวานท่องเที่ยว โครงการ "เมืองลพบุรี ไม่ได้มีแค่ลิง" ซึ่งจัดขึ้นเพื่อส่งเสริมและกระจายรายได้สู่ชุมชนท้องถิ่น รวมทั้ง เป็นการประซาสัมพันธ์แหล่งท่องเที่ยวในจังหวัดลพบุรี ให้เป็นที่รู้จักทั่วไปอย่างกว้างขวาง โดยมี นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ (ททท.),ท่องเที่ยวและกีฬาจังหวัดพระนครศรีอยุธยา,ท่องเที่ยวและกีฬาจังหวัดลพบุรี,นายกสมาคมส่งเสริมธุรกิจท่องเที่ยวไทย,ผู้บริหารบริษัท วันเดอร์ลัสต์ ทัวร์ แอนด์ ทราเวล คอนซัลติ้ง จำกัด,ชมรม ไทยแลนด์ โกลด์วิง ไรเดอร์ คลับ และ ชมรม ไลออน เนเวอร์ ดาย เข้าร่วมงาน ณ ปั๊มน้ำมัน พีที บางปะหัน จังหวัดอยุธยา
เลขา.รมว.ท่องเที่ยวและกีฬา กล่าวว่า อุตสาหกรรมการท่องเที่ยวในประเทศไทย เป็นฟันเฟืองที่สำคัญต่อการขับเคลื่อนเศรษฐกิจให้กับประเทศไทย ขอชื่นชมแนวคิดและนโยบาย การท่องเที่ยวแห่งประเทศไทย รวมทั้งองค์กรภาครัฐและเอกชน ในความร่วมมือ ร่วมใจ ที่จะขับเคลื่อนอุตสาหกรรมท่องเที่ยวให้กลับมาสดใส สร้างความมั่นใจให้กับทั้งนักท่องเที่ยว และกลุ่มผู้ประกอบการในบรรยากาศของการท่องเที่ยว ที่กำลังเริ่มฟื้นตัว อีกทั้งยังเป็นการส่งเสริมประชาสัมพันธ์ และช่วยกระตุ้นการท่องเที่ยวทั้งภายในประเทศและภายนอกประเทศ
วันอาทิตย์ที่ 22 สิงหาคม 2564
การปฏิบัติตัวเมื่อพบว่าติดเชื้อโควิด-19
วันอังคารที่ 27 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้ป่วยติดเชื้อโควิด-19 ที่มีอาการน้อยหรือไม่มีอาการ ซึ่งจัดอยู่ในระดับสีเขียว โดยให้แยกกักตัวที่บ้าน หรือ Home Isolation สำหรับผู้ที่ได้รับการตรวจจากหน่วยตรวจเชิงรุกของ สปสช. จะถูกจับคู่กับสถานพยาบาลที่จะรับไปดูแลแบบอัตโนมัติ และให้รอการติดต่อจากเจ้าหน้าที่ ส่วนผู้ที่รับการตรวจจากหน่วยเคลื่อนที่หรือห้องปฏิบัติการอื่นและเป็นผู้มีสิทธิบัตรทองให้ติดต่อกับคลินิกใกล้บ้านหรือคลินิกที่ขึ้นทะเบียนไว้ ส่วนผู้มีสิทธิประกันสังคมให้ติดต่อไปยัง รพ.ตามสิทธิของตน หากติดต่อไม่ได้หรือไม่ได้รับการติดต่อกลับภายใน 48 ชั่วโมง ให้ติดต่อสายด่วน สปสช. 1330 กด 14 หรือสายด่วนประกันสังคม 1506 กด 6 หากประสงค์กลับไปรักษาตัวที่ภูมิลำเนา ติดต่อสายด่วน 1330 กด 15
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 18 กุมภาพันธ์ 2565
ดีอีเอส จัดอบรมแนวทางประเมินความเสี่ยงการทุจริต FRAs ประจำปี 2565
ดีอีเอส จัดอบรมแนวทางประเมินความเสี่ยงการทุจริต FRAs ประจำปี 2565
เมื่อวันที่17กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการฝึกอบรมเชิงปฏิบัติการให้ความรู้เกี่ยวกับแนวทางการประเมิณความเสี่ยงFARs : FRAUD RISK – ASSESSMENTSประจำปี2565โดยมีเจ้าหน้าที่คณะทำงานย่อยการประเมินITAการประเมินความเสี่ยงการทุจริตจากหน่วยงานในสังกัดฯเข้าร่วมกิจกรรมณห้องประชุม802ชั้น8สำนักงานปลัดกระทรวงดิจิทัลฯโดยการจัดอบรมครั้งนี้เพื่อให้บุคลากรที่ร่วมการฝึกอบรมมีความรู้ความเข้าใจและเทคนิควิธีการเกี่ยวกับการแนวทางประเมินความเสี่ยงการทุจริตFRAs ซึ่งเป็นไปตามที่สำนักงานคณะกรรมการป้องกันและปราบปรามการทุจริตในภาครัฐ(ป.ป.ท.)กำหนด มีเป้าหมายเพื่อขับเคลื่อนให้หน่วยงานภาครัฐมีมาตรการระบบหรือแนวทางในการบริหารจัดการความเสี่ยงของการดําเนินงานที่อาจก่อให้เกิดการทุจริต
**************
วันศุกร์ที่ 25 มีนาคม 2565
รมต.อนุชา ชื่นชมเครือข่ายประชาสัมพันธ์ภาครัฐ ยกเป็นกระบอกเสียงที่สำคัญ เน้นย้ำเสนอข่าวบนพื้นฐานข้อเท็จจริง ไม่สร้างความแตกแยก
รมต.อนุชา ชื่นชมเครือข่ายประชาสัมพันธ์ภาครัฐ ยกเป็นกระบอกเสียงที่สำคัญ เน้นย้ำเสนอข่าวบนพื้นฐานข้อเท็จจริง ไม่สร้างความแตกแยก
วันนี้ (25 มีนาคม 2565) นายอนุชา นาคาศัย รัฐมนตรีประจำสำนักนายกรัฐมนตรีกล่าวเปิดงาน “สานสัมพันธ์เครือข่ายการประชาสัมพันธ์และการจัดแสดงดนตรีสร้างสุข” ณ สนามกีฬาเฉลิมพระเกียรติศาลากลางจังหวัดชัยนาท ชื่นชมเครือข่ายประชาสัมพันธ์ภาครัฐ ไม่ว่าจะเป็นอาสาสมัครประชาสัมพันธ์ประจำหมู่บ้านและชุมชน หรือ อป.มช. อาสาสมัครสาธารณสุขประจำหมู่บ้าน หรือ อสม. สื่อมวลชนท้องถิ่น คณะกรรมการพัฒนาสตรี รวมถึงสภาเด็กและเยาวชนฯ ตลอดจนเครือข่ายหน่วยงานภาครัฐต่าง ๆ ที่สามารถนำข้อมูลข่าวสารเกี่ยวกับนโยบายและการดำเนินงานของรัฐบาลขยายผลไปยังประชาชนในระดับหมู่บ้านและชุมชนทั่วประเทศได้อย่างถูกต้อง สร้างการรับรู้ผลการดำเนินนโยบายและการดำเนินงานของรัฐบาลมากยิ่งขึ้น
รัฐมนตรีประจำสำนักนายกรัฐมนตรีกล่าวว่า ผู้ทำหน้าที่เป็นเครือข่ายการประชาสัมพันธ์ของภาครัฐ เป็นหัวใจสำคัญในการสื่อสารนโยบายรัฐบาลไปสู่ประชาชนในท้องถิ่นได้อย่างใกล้ชิด เพื่อให้ข้อมูลข่าวสารเผยแพร่ไปยังประชาชนได้อย่างรวดเร็ว มีความถูกต้อง และครอบคลุมทุกพื้นที่ ทั้งในระดับหมู่บ้านและชุมชน จำเป็นต้องมีการสร้างและพัฒนาเครือข่ายประชาสัมพันธ์ เพื่อบริการข้อมูลข่าวสารไปสู่ประชาชนผ่านกิจกรรมในรูปแบบ On Ground ทั่วประเทศ เพื่อต้องการให้เครือข่ายประชาสัมพันธ์ได้มีช่องทางการเข้าถึง
รัฐมนตรีประจำสำนักนายกรัฐมนตรีกล่าวเพิ่มเติมว่า กิจกรรมการสร้างและพัฒนาเครือข่ายประชาสัมพันธ์เพื่อบริการข้อมูลข่าวสารไปสู่ประชาชน ไม่ว่าจะเป็นการสร้างเครือข่ายต่อต้านข่าวปลอม (Fake News) ภาคประชาสังคม การพัฒนาเครือข่ายหอกระจายข่าว จะช่วยเผยแพร่ข้อมูลข่าวสารนโยบายของภาครัฐผ่านช่องทางต่าง ๆ ที่เครือข่ายมีอยู่ อาจเป็นสื่อบุคคล หอกระจายข่าวในพื้นที่ หรือช่องทางสื่อออนไลน์ อย่าง Facebook กลุ่มไลน์ การจัดรายการวิทยุ เผยแพร่ สอดแทรกข้อมูลข่าวสารนโยบายของทางภาครัฐ การสกัดกั้นข่าวปลอมผ่านกลุ่มไลน์เครือข่าย การขยายผลสร้างการรับรู้นโยบายรัฐบาลโดยสื่อมวลชนในพื้นที่ ล้วนแล้วแต่มีความสำคัญทุกเครือข่ายทุกช่องทาง สิ่งสำคัญต้องเสนอข่าวอย่างถูกต้อง ครบถ้วนตามข้อเท็จจริง อย่าบิดเบือนข้อมูลสร้างความสับสน สร้างความแตกแยกขึ้นในสังคม
วันอาทิตย์ที่ 31 ตุลาคม 2564
ท่าอากาศยานสุวรรณภูมิ เปิดบริการอาคารจอดรถโซน 2 หลังปิดปรับปรุงสิ่งอำนวยความสะดวก รองรับการเปิดประเทศรับนักท่องเที่ยว 1 พ.ย. นี้
...
นายกิตติพงศ์ กิตติขจร ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) (ทอท.) กระทรวงคมนาคม เปิดเผยว่า ท่าอากาศยานสุวรรณภูมิ (ทสภ.) จะเปิดใช้อาคารจอดรถโซน 2 ซึ่งตั้งอยู่ฝั่งตรงข้ามอาคารผู้โดยสาร มีพื้นที่จอดกว่า 2,500 ช่องจอด ตั้งแต่วันที่ 1 พฤศจิกายน 2564 เวลา 00.01 น. เป็นต้นไป หลังจากปิดปรับปรุงเพื่อเพิ่มประสิทธิภาพรองรับการให้บริการผู้โดยสาร ผู้ใช้บริการ โดยมีการปรับพื้นใหม่ทั้งหมด ทาสี ตีเส้น ทำป้ายไฟ ป้ายสัญลักษณ์ต่างๆ ให้มีความชัดเจน รวมถึงมีการปรับปรุงห้องน้ำ เพื่อให้ผู้ใช้บริการได้รับความสะดวกสบายมากยิ่งขึ้น
นอกจากนี้ ทสภ. ได้เร่งรัดการปรับปรุงสิ่งอำนวยความสะดวกต่างๆ ภายในท่าอากาศยานให้พร้อมรองรับกับจำนวนผู้โดยสารที่จะเริ่มมากขึ้นหลังการเปิดประเทศรับนักท่องเที่ยวโดยไม่ต้องกักตัว ทั้งนี้ ตั้งแต่วันที่ 1 พฤศจิกายน 2564 เป็นต้นไป ผู้ใช้บริการสามารถนำรถมาจอดได้ที่อาคารรถยนต์โซน 2 โซน3 ลานจอดรถโซน 4 - 7 และลานจอดรถระยะยาวโซน A รวมที่จอดรถกว่า 7,500 ช่องจอด สำหรับลานจอดรถระยะยาวโซนA จะมีรถเวียนภายในวิ่งให้ให้บริการระหว่างอาคารผู้โดยสารกับลานจอดรถ ทุก 15 นาที ตลอด 24 ชั่วโมง
ทั้งนี้ ผู้โดยสาร ผู้ใช้บริการสามารถสอบถามรายละเอียดเพิ่มเติมได้ที่ ศูนย์ปฏิบัติการอาคารจอดรถยนต์ โทรศัพท์ 0 2132 9511 ตลอด 24 ชั่วโมง
วันจันทร์ที่ 27 ธันวาคม 2564
คลังแจงมาตรการรับมือ “โอไมครอน” ของบุคลากร พร้อมบริการประชาชน
สถานการณ์การแพร่ระบาดของโควิด-19 โดยเฉพาะสายพันธุ์ใหม่โอไมครอน ขณะนี้ทุกฝ่ายกำลังจับตาสถานการณ์อย่างใกล้ชิด ที่ผ่านมาไทยสามารถรับมือกับการแพร่ระบาดระลอกต่างๆ ได้ดี มีทีมงานสาธารณสุขที่เข้มแข็ง และนายกฯ ก็ถือว่าเรื่องดังกล่าวเป็นวาระแห่งชาติ
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวถึงสถานการณ์การแพร่ระบาดของโรคติดเชื้อไวรัสโคโรนา (โควิด-19) โดยเฉพาะสายพันธุ์ใหม่ “โอไมครอน” ว่า ขณะนี้ทุกฝ่ายกำลังจับตาสถานการณ์อย่างใกล้ชิด ที่ผ่านมาประเทศไทยสามารถรับมือกับการแพร่ระบาดระลอกต่างๆ ได้ดี มีทีมงานสาธารณสุขที่เข้มแข็ง และท่านนายกรัฐมนตรีก็ถือว่าเรื่องดังกล่าวเป็นวาระแห่งชาติที่ทุกคนจะต้องร่วมมือกันในการแก้ไขปัญหา
ในส่วนของกระทรวงการคลัง ที่ผ่านมาตนและผู้บริหารระดับสูงได้มีการกำชับให้ทุกหน่วยงาน ไม่ว่าจะเป็นส่วนราชการ รัฐวิสาหกิจ และหน่วยงานในกำกับ ปฏิบัติตนตามข้อแนะนำของทางสาธารณสุขอย่างเข้มงวด ทั้งการเว้นระยะห่างทางสังคม การสลับกันมาปฏิบัติหน้าที่ การปฏิบัติงานนอกสถานที่ (WFH – Work from Home) การนำเทคโนโลยีที่ทันสมัยมาใช้เพื่อการบริการประชาชนบนพื้นฐานของการทำงานแบบ New Normal การฉีดพ่นน้ำยาฆ่าเชื้อโควิด 19 เป็นประจำทุกสัปดาห์ การรณรงค์ให้บุคลากรเข้ารับวัคซีน การจัดหาชุดตรวจ ATK เพื่อคัดกรองบุคลากรที่มีความเสี่ยง และ การให้ความรู้บุคลากรในการดูแลตัวเอง ทั้งการปฏิบัติงานและการดูแลเรื่องส่วนตัว ให้เหมาะสมกับสถานการณ์การแพร่ระบาด นอกจากนี้ ยังมีการจัดทำรายงานสถานการณ์ผู้มีความเสี่ยงและผู้ติดเชื้อโควิด 19 เป็นประจำทุกวัน เพื่อใช้ในการติดตามเฝ้าระวังการแพร่ระบาดของเชื้อโควิด 19 ของบุคลากรกระทรวงการคลัง
สำหรับปัจจุบัน เมื่อมีสายพันธุ์ใหม่อย่าง “โอไมครอน” เข้ามาในประเทศ กระทรวงการคลังก็ได้ยกระดับการทำงานให้เป็นไปตามมาตรฐาน D-M-H-T-T ซึ่งเป็นมาตรฐานใหม่ที่กระทรวงสาธารณสุขแนะนำล่าสุด
“ผมอยากให้ประชาชนทุกท่านเชื่อมั่นในการให้บริการของกระทรวงการคลัง โรคระบาดแม้จะมีความเสี่ยงสูง แต่ในขณะเดียวกันก็สามารถป้องกันได้ เราให้ความสำคัญกับการดูแลและป้องกันไม่ให้เกิดปัญหามาโดยตลอด พร้อมๆ กับการเน้นย้ำให้ทุกหน่วยงานปฏิบัติตามข้อกำหนดทางด้านสาธารณสุข ทั้งในขณะปฏิบัติงาน และการใช้ชีวิตนอกเวลางาน รวมถึงการเตรียมเทคโนโลยีที่ทันสมัยให้พร้อมในการให้บริการ เตรียมแผนบริหารความเสี่ยงที่จำเป็น เตรียมการตรวจคัดกรองสำหรับผู้ที่ต้องให้บริการประชาชนในส่วนหน้า ซึ่งเราเชื่อมั่นว่าการดำเนินงานต่างๆ เพื่อการให้บริการประชาชนของเราจะยังคงมีประสิทธิภาพ และแม้จะมีการระบาดของโรคมากน้อยเพียงใด แต่ประชาชนจะต้องได้รับบริการที่รวดเร็วและมีมาตรฐานจากกระทรวงการคลังเช่นเดิม”
สำนักงานปลัดกระทรวงการคลัง
โทร 0-2126-5800
วันเสาร์ที่ 18 ธันวาคม 2564
อนุทิน เร่งรณรงค์ฉีดวัคซีนโควิด 19 เข็มที่ 3 ให้กับประชาชนทุกพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่จังหวัดนครราชสีมา กำชับรณรงค์ฉีดวัคซีนโควิด 19 เข็มที่ 3 เพื่อกระตุ้นภูมิคุ้มกันให้กับประชาชน ยืนยันวัคซีนมีเพียงพอและจัดส่งให้แต่ละพื้นที่ตามจำนวนประชากร
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่จังหวัดนครราชสีมา กำชับรณรงค์ฉีดวัคซีนโควิด 19 เข็มที่ 3 เพื่อกระตุ้นภูมิคุ้มกันให้กับประชาชน ยืนยันวัคซีนมีเพียงพอและจัดส่งให้แต่ละพื้นที่ตามจำนวนประชากร พร้อมย้ำให้อสม.ในพื้นที่ฉีดวัคซีนเข็มที่ 3 ให้ครบ ภายใน 15 มกราคม 2565 เพื่อความปลอดภัยในการดูแลสุขภาพชาวบ้าน
วันนี้ (18 ธันวาคม 2564) ที่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค แพทย์หญิงอัมพร เบญจพลพิทักษ์ อธิบดีกรมสุขภาพจิตและนายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่9 ติดตามการฉีดวัคซีนโควิด 19และเยี่ยมเสริมพลังบุคลากรสาธารณสุข และกล่าวว่า พลเอกประยุทธ์ จันทร์โอชา นายกรัฐมนตรี ให้ความสำคัญกับอสม.อย่างมาก ได้ฝากความปรารถนาดี และชื่นชมการทุ่มเทแรงกายแรงใจทำงานดูแลสุขภาพประชาชนในช่วงโควิด 19 จนสถานการณ์ดีขึ้น ช่วยเสริมความเข้มแข็งของระบบสาธารณสุขไทย และเมื่อมีการฉีดวัคซีนยังช่วยแบ่งเบาภาระของบุคลากรทางการแพทย์ในการคัดกรองประชาชนที่มาฉีดวัคซีนด้วย
นายอนุทินกล่าวต่อว่า ขณะนี้กระทรวงสาธารณสุขอยู่ในช่วงการรณรงค์การกระตุ้นฉีดวัคซีนเข็มที่3 ให้กับประชาชนโดยเฉพาะในพื้นที่ภูมิภาค ได้กำชับให้เจ้าหน้าที่ในพื้นที่สื่อสารประชาสัมพันธ์ให้ประชาชนที่อยู่ในช่วงรับวัคซีนเข็มที่ 3 ได้ ได้แก่ ผู้ที่ได้รับการฉีดวัคซีนชนิดเดียวกันครบ 2 เข็ม ทั้งแอสตร้าเซนเนก้า และซิโนแวค ตั้งแต่ช่วงแรกจนถึงเดือนกันยายน ให้เข้ารับการฉีดวัคซีนเพื่อกระตุ้นภูมิคุ้มกัน ซึ่งคณะผู้เชี่ยวชาญได้ปรับระยะเวลาให้เร็วขึ้นจากเดิม 6 เดือน เป็น 3 เดือน เนื่องจากมีการแพร่ระบาดของสายพันธุ์โอมิครอน และขอความร่วมมือให้ อสม.ในจังหวัดนครราชสีมา เข้ารับการฉีดวัคซีนกระตุ้นเข็มที่ 3 ภายในวันที่ 15 มกราคม 2565 เพื่อความปลอดภัยในการดูแลสุขภาพชาวบ้าน
"การฉีดวัคซีนเป็นหน้าที่ของรัฐบาลในการดูแลและสร้างความปลอดภัยทางสุขภาพให้กับประชาชนซึ่งคาดว่าเราจะสามารถฉีดได้เกิน 100 ล้านโดสในเร็วๆ นี้ แต่จะเดินหน้าฉีดต่อเนื่องทั้งเข็มที่ 1, 2 และ 3 เพื่อให้มั่นใจว่าประชาชนจะได้รับความปลอดภัย ยืนยันว่าวัคซีนมีเพียงพอฉีดให้กับประชาชนทุกคน และจะจัดสรรลงพื้นที่ต่างๆตามจำนวนประชากรอย่างเท่าเทียม และแม้การฉีดวัคซีนจะช่วยลดความเสี่ยงอาการรุนแรง และเสียชีวิตได้แต่ขอให้ประชาชนยังคงป้องกันตัวเองอย่างเข้มงวด ทั้งการสวมหน้ากากอนามัย ล้างมือบ่อยๆ หลีกเลี่ยงการอยู่ในสถานที่แออัด โอกาสติดเชื้อจะได้น้อยลง"นายอนุทินกล่าว
*********************************** 18 ธันวาคม 2564
วันพุธที่ 10 สิงหาคม 2565
ลุยตลาดญี่ปุ่น! ส่งผลไม้ไทยเข้าห้างใหญ่ ยอดส่งออกสินค้าเกษตรปี 65 เกินดุลแล้วกว่า 1.3 แสนล้านบาท
.....
กระทรวงเกษตรและสหกรณ์ สนับสนุนการส่งออกสินค้าเกษตรไทย โดยหารือกับซุปเปอร์มาเก็ตขนาดใหญ่ในประเทศญี่ปุ่น ซึ่งมีกว่า 140 สาขา ใน 15 จังหวัดทั่วภูมิภาคคันโตและจูบุ และนำเข้าสินค้าจากไทยกว่า 500 ล้านบาทต่อปี มีความประสงค์จะนำเข้าสินค้าเกษตรไทยเพิ่มขึ้น โดยเฉพาะผลไม้สด เช่น มะม่วง มังคุด ส้มโอ กล้วย มะพร้าว และสับปะรด จึงนับเป็นโอกาสดีของเกษตรกรไทย
.
ปัจจุบัน ญี่ปุ่นเป็นประเทศคู่ค้าสินค้าเกษตรอันดับที่ 3 ของไทย โดยปี 2565 มีมูลค่า 158,625 ล้านบาท ไทยได้เปรียบดุลการค้า 134,621 ล้านบาท สินค้าที่ได้รับความนิยมในตลาดญี่ปุ่น ได้แก่ น้ำมะม่วง น้ำมะพร้าวอ่อน และข้าวโพดหวาน สินค้าเกษตรส่งออกที่สำคัญ คือ ผลิตภัณฑ์ไก่ อาหารสัตว์เลี้ยง สินค้าประมง ยางพารา และข้าว
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 4 พฤศจิกายน 2564
กระทรวงเกษตรและสหกรณ์ เร่งรัดติดตามการดำเนินงานโครงการยกระดับแปลงใหญ่ฯ
กระทรวงเกษตรและสหกรณ์ เร่งรัดติดตามการดำเนินงานโครงการยกระดับแปลงใหญ่ฯ
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามเร่งรัดการดำเนินงานโครงการแปลงใหญ่ด้วยเกษตรสมัยใหม่และเชื่อมโยงตลาด ครั้งที่ 4/2564 ผ่านระบบ Video Conference (Zoom Meeting) โดยที่ประชุมได้รับทราบแผนผลการเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดจากทั้ง 8 หน่วยงานที่เกี่ยวข้อง ซึ่งภาพรวมกลุ่มแปลงใหญ่มีการใช้จ่ายเงินแล้ว 3,121 แปลง คิดเป็นร้อยละ 92.31 กลุ่มแปลงใหญ่อยู่ระหว่างการใช้จ่ายเงิน 258 แปลง คิดเป็นร้อยละ 7.69 โดยเบิกจ่ายเงินแล้ว 8,182.100 ล้านบาท คิดเป็นร้อยละ 87.46 ของงบประมาณที่ได้รับอนุมัติจัดสรร
ทั้งนี้ รองปลัดกระทรวงเกษตรและสหกรณ์ได้เน้นย้ำให้หน่วยงานเร่งรัดการเบิกจ่ายให้ทันตามกรอบระยะเวลาที่กำหนด และให้ติดตามเร่งรัดอย่างใกล้ชิดกับแปลงใหญ่ที่คาดจะมีปัญหาในการดำเนินการ คาดแปลงใหญ่ที่เข้าร่วมโครงการทั้งหมดจะดำเนินการได้ตามแผนที่วางไว้และเสร็จทันตามกรอบระยะเวลาโครงการ
นอกจากนี้ ที่ประชุมยังได้เห็นชอบแผนประชาสัมพันธ์โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด โดยกำหนดทำข่าวประชาสัมพันธ์ทั่วไปในช่วงการจัดประชุม (ครม.สัญจร) ของจังหวัดกระบี่ และจังหวัดสระแก้ว และประชาสัมพันธ์ข่าวอย่างต่อเนื่องผ่านช่องทางต่าง ๆ ในผลการดำเนินงานของทุกจังหวัด จัดทำ Press Tour ในช่วงปลายเดือน พฤศจิกายน 2564 ในจังหวัดสระบุรี และต้นเดือนธันวาคม 2564 ในจังหวัดศรีสะเกษ และการประชาสัมพันธ์ Kick Off โครงการ กำหนดช่วงเดือนธันวาคม 2564 ในจังหวัดประจวบคีรีขันธ์ สุพรรณบุรี และจังหวัดอุทัยธานี โดยมอบหมายให้ทุกหน่วยงานคัดเลือกและส่งข้อมูลแปลงใหญ่ที่เข้าร่วมโครงการให้กับฝ่ายเลขานุการเพื่อทำการประชาสัมพันธ์ตามแผนงานต่อไป
วันอาทิตย์ที่ 26 ธันวาคม 2564
"ออกซ์ฟอร์ด" เผย วัคซีนแอสตร้าเซนเนก้า "เข็มกระตุ้น" ป้องกันโอมิครอนได้
.....
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เผยว่า บริษัทแอสตร้าเซนเนก้า ได้เผยแพร่ข้อมูลการศึกษาจากห้องปฏิบัติการของมหาวิทยาลัยออกซ์ฟอร์ด ชี้ว่าการฉีดวัคซีนแอสตร้าเซนเนก้าที่เป็นวัคซีนกระตุ้น เข็ม 3 นั้น สามารถเพิ่มระดับภูมิคุ้มกันต่อสายพันธุ์โอมิครอนได้
.
และช่วยสร้างภูมิคุ้มกันให้แก่ผู้ได้รับวัคซีนในระดับที่สูงกว่าผู้ที่เคยติดเชื้อและหายป่วยได้เอง ขณะนี้ บริษัทฯ กำลังอยู่ระหว่างการพัฒนาประสิทธิภาพของวัคซีนอย่างต่อเนื่อง โดยเฉพาะที่เกี่ยวข้องกับการต่อต้านสายพันธุ์โอมิครอน
.
สำหรับแผนการจัดหาวัคซีนของรัฐบาลในปี 65 นั้น มีจำนวน 120 ล้านโดส เป็นวัคซีนแอสตร้าเซนเนก้าจำนวน 60 ล้านโดส
.
โดยรัฐบาลมีข้อตกลงกับบริษัทผู้ผลิตว่า สำหรับวัคซีนที่จัดส่งให้แก่ประเทศไทยนั้น จะต้องเปลี่ยนเป็นวัคซีน Generation ใหม่ที่มีประสิทธิภาพสูงสุด และรองรับการกลายพันธุ์ของไวรัสทันทีที่งานวิจัยต่าง ๆ เสร็จสิ้น
.
อ่านเพิ่มเติม คลิกhttps://www.thaigov.go.th/news/contents/details/49832
#ไทยคู่ฟ้า#ร่วมต้านโควิด19
-------------------
วันพุธที่ 23 มีนาคม 2565
สธ.พบ "เดลตาครอน" 73 ราย รอ GISAID ยืนยัน ยังไม่พบแพร่เร็ว รุนแรง หรือหลบภูมิคุ้มกัน
กระทรวงสาธารณสุข เผย การถอดรหัสพันธุกรรมโควิด 19 ทั้งตัวเจอลูกผสม "เดลตาครอน" 73 รายรอระบบฐานข้อมูลโลก GISAID วิเคราะห์ยืนยัน เบื้องต้นยังไม่พบข้อมูลว่ารุนแรง หลบภูมิคุ้มกัน หรือแพร่เร็วจนมาแทนที่การระบาดของโอมิครอนในไทยที่ขณะนี้พบสูงสุด 99.95%
กระทรวงสาธารณสุข เผย การถอดรหัสพันธุกรรมโควิด 19 ทั้งตัวเจอลูกผสม "เดลตาครอน" 73 รายรอระบบฐานข้อมูลโลก GISAID วิเคราะห์ยืนยัน เบื้องต้นยังไม่พบข้อมูลว่ารุนแรง หลบภูมิคุ้มกัน หรือแพร่เร็วจนมาแทนที่การระบาดของโอมิครอนในไทยที่ขณะนี้พบสูงสุด 99.95% ส่วนสายพันธุ์เดลตาแทบจะไม่พบแล้ว โอกาสเกิดลูกผสมเป็นเดลตาครอนจึงน้อยมาก
วันนี้ (23 มีนาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ และ นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงความคืบหน้าการเฝ้าระวังสายพันธุ์โควิด 19 ในประเทศไทย โดย นพ.ศุภกิจกล่าวว่า จากการเฝ้าระวังสายพันธุ์โควิด 19 ระหว่างวันที่ 12-18 มีนาคม 2565 จำนวน 1,982 ราย พบสายพันธุ์เดลตาเพียง 1 ราย คิดเป็น 0.05% ที่เหลือ 1,981 รายเป็นสายพันธุ์โอมิครอน คิดเป็น 99.95% โดยส่วนใหญ่เป็นสายพันธุ์ย่อย BA.2 ซึ่งมีสัดส่วนเพิ่มขึ้นเรื่อยๆ เนื่องจากแพร่เร็วกว่า แต่ยังไม่พบความแตกต่างเรื่องความรุนแรง ทั้งนี้ จากการสุ่มตรวจประชาชนทั่วไป ผู้เดินทางมาจากต่างประเทศ ผู้ที่อาการรุนแรงและเสียชีวิต บุคลากรทางการแพทย์ กลุ่มที่มีค่า CT ต่ำหรือมีเชื้อในร่างกายมาก กลุ่มคลัสเตอร์ 50 คนขึ้นไป และกลุ่มที่ได้รับวัคซีนครบโดส พบว่ามีสัดส่วนการติดเชื้อ BA.2 ใกล้เคียงกันทุกกลุ่ม
นพ.ศุภกิจกล่าวอีกว่า ส่วนกรณี "เดลตาครอน" เป็นการผสมกัน (Recombinant) ระหว่างเชื้อ 2 ตัวจนเกิดสายพันธุ์ที่ลักษณะเหมือนกับเชื้อทั้ง 2 ตัว คือ โอมิครอน BA.1 และเดลตา AY.4 ทั่วโลกมีการรายงานเข้า GISAID ประมาณ 4 พันกว่าราย แต่ GISAID วิเคราะห์ ตรวจสอบและยอมรับอย่างเป็นทางการ 64 ราย ส่วนใหญ่อยู่ในฝรั่งเศส 50 กว่าราย ที่เหลืออีก 4 พันกว่าราย ซึ่งรวมข้อมูลที่ไทยส่งเข้าไปด้วย 73 ราย ยังต้องรอวิเคราะห์เพิ่มเติมว่าใช่เดลตาครอนหรือไม่ อย่างไรก็ตาม ข้อมูลการตรวจพบเดลตาครอนของไทยเป็นตัวอย่างที่เกิดขึ้นตั้งแต่ช่วงธันวาคม 2564 - มกราคม 2565 ซึ่งยังมีทั้งเดลตาและโอมิครอน ทำให้มีโอกาสเกิดลูกผสมได้มาก
"ผู้ป่วยจากเดลตาครอนทั้ง 73 ราย รักษาหายดีแล้ว ไม่มีผู้เสียชีวิต และขณะนี้ในประเทศไทยแทบไม่มีสายพันธุ์เดลตาให้ไปเกิดลูกผสมกับโอมิครอนได้ และองค์การอนามัยโลก (WHO) จัดให้เดลตาครอนเป็นสายพันธุ์ที่ต้องติดตามข้อมูลเท่านั้น ยังไม่ได้จัดเป็นสายพันธุ์ที่น่าสนใจหรือน่ากังวล รวมถึงยังไม่มีข้อมูลเพียงพอเรื่องการแพร่ได้เร็ว ความรุนแรง หรือความสามารถในการหลบภูมิ คุ้มกัน ดังนั้นจึงยังไม่ต้องกังวล และมาตรการป้องกันต่างๆ ยังใช้ป้องกันได้ทุกสายพันธุ์ รวมถึงกลุ่มเสี่ยง 608 ต้องเร่งฉีดวัคซีนเข็มกระตุ้น" นพ.ศุภกิจกล่าว
******************************************* 23 มีนาคม 2565
วันพุธที่ 8 มิถุนายน 2565
กระทรวงยุติธรรม โดยกรมคุ้มครองสิทธิฯ จัดประชุมคณะอนุกรรมการประสานการดำเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕
กระทรวงยุติธรรม โดยกรมคุ้มครองสิทธิฯ จัดประชุมคณะอนุกรรมการประสานการดำเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕
ในวันอังคารที่ ๑๗ พฤษภาคม ๒๕๖๕ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประธานอนุกรรมการ เป็นประธานการประชุมคณะอนุกรรมการประสานการดำเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕ ทางออนไลน์ผ่าน Application : Cisco Webex Meetings โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางเอกสิริ ปิณฑะรุจิ อธิบดีกรมองค์การระหว่างประเทศ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เป็นรองประธานอนุกรรมการ ตามลำดับ โดยมี นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการตลอดการประชุมฯ ซึ่งจัดโดย กองสิทธิมนุษยชนระหว่างประเทศ กรมคุ้มครองสิทธิและเสรีภาพ
ในการประชุมฯ ดังกล่าว ที่ประชุมได้รับทราบถึงรายงานความก้าวหน้าการดำเนินงานตามสนธิสัญญาระหว่างประเทศด้านสิทธิมนุษยชน และกลไก Universal Periodic Review (UPR) พร้อมทั้งร่วมกันพิจารณาแผนการดำเนินงานของสนธิสัญญาระหว่างประเทศด้านสิทธิมนุษยชนและกลไก UPR ในช่วงครึ่งหลังของปีงบประมาณ พ.ศ. ๒๕๖๕ และร่างคำมั่นเพื่อประกอบการสมัครรับเลือกตั้งตำแหน่งสมาชิกคณะมนตรีสิทธิมนุษยชนแห่งสหประชาชาติ (Human Rights Council : HRC) วาระปี ค.ศ. ๒๐๒๕ - ๒๐๒๗ ของไทย
ทั้งนี้ ที่ประชุมได้มอบหมายให้ฝ่ายเลขานุการนำแผนการดำเนินงานฯ ไปผนวกในแผนปฏิบัติการตามคำมั่นและข้อเสนอแนะที่ไทยตอบรับตามกลไก UPR รอบ ๓ และประสานหน่วยงานที่เกี่ยวข้องเพื่อขอรับข้อคิดเห็นและข้อเสนอแนะต่อร่างคำมั่นฯ และจัดส่งให้กระทรวงการต่างประเทศ นำไปพิจารณาประกอบการปรับปรุงร่างคำมั่นฯ ต่อไป
วันศุกร์ที่ 20 สิงหาคม 2564
ประกาศ ขสมก. ประจำวันที่ 20 สิงหาคม 2564 พบพนักงานติดเชื้อไวรัส COVID-19 จำนวน 24 ราย
ประกาศ ขสมก. ประจำวันที่ 20 สิงหาคม 2564 พบพนักงานติดเชื้อไวรัส COVID-19 จำนวน 24 ราย
1) พนักงานเก็บค่าโดยสารรถธรรมดา สาย 23 เพศหญิง อายุ 43 ปี
2) พนักงานเก็บค่าโดยสารรถธรรมดา สาย 32 เพศหญิง อายุ 25 ปี
3) นายท่าปล่อยรถโดยสาร สาย 25 เพศชาย อายุ 53 ปี
4) พนักงานขับรถโดยสารธรรมดา สาย 136 เพศชาย อายุ 58 ปี
5) พนักงานขับรถโดยสารปรับอากาศ สาย 4 เพศชาย อายุ 49 ปี
6) พนักงานขับรถโดยสารปรับอากาศ สาย 516 เพศหญิง อายุ 52 ปี
7) พนักงานขับรถโดยสารปรับอากาศ สาย 516 เพศหญิง อายุ 53 ปี
8) พนักงานธุรการจ่ายงาน สาย 142 อู่ฟาร์มจระเข้ เขตการเดินรถที่ 3 เพศหญิง อายุ 38 ปี
9) พนักงานเก็บค่าโดยสารรถธรรมดา สาย 11 เพศหญิง อายุ 20 ปี
10) พนักงานขับรถโดยสารปรับอากาศ สาย 138 เพศชาย อายุ 54 ปี
11) พนักงานเก็บค่าโดยสารรถธรรมดา สาย 22 เพศหญิง อายุ 43 ปี
12) พนักงานเก็บค่าโดยสารรถธรรมดา สาย 3 เพศหญิง อายุ 41 ปี
13) พนักงานเก็บค่าโดยสารรถธรรมดา สาย 84 ก เพศชาย อายุ 34 ปี
14) พนักงานขับรถประจำสำนักงาน อู่บางเขน เขตการเดินรถที่ 1 เพศชาย อายุ 56 ปี
15) พนักงานขับรถโดยสารธรรมดา สาย 195 เพศชาย อายุ 57 ปี
16) พนักงานเก็บค่าโดยสารรถปรับอากาศ สาย 511 เพศหญิง อายุ 53 ปี
17) พนักงานเก็บค่าโดยสารรถปรับอากาศ สาย 36 เพศหญิง อายุ 52 ปี (ปัจจุบันปฏิบัติหน้าที่ประชาสัมพันธ์ รณรงค์ป้องกันโรคติดเชื้อไวรัส COVID-19 ให้แก่พนักงาน ณ อู่กำแพงเพชร 2 เขตการเดินรถที่ 8)
18) พนักงานเก็บค่าโดยสารรถธรรมดา สาย 65 เพศชาย อายุ 35 ปี
19) พนักงานเก็บค่าโดยสารรถปรับอากาศ สาย 505 เพศหญิง อายุ 28 ปี
20) พนักงานเก็บค่าโดยสารรถปรับอากาศ สาย 516 เพศหญิง อายุ 45 ปี
21) พนักงานเก็บค่าโดยสารรถปรับอากาศ สาย 134 เพศหญิง อายุ 44 ปี
22) พนักงานขับรถโดยสารธรรมดา สาย 18 เพศชาย อายุ 28 ปี
23) พนักงานขับรถโดยสารปรับอากาศ สาย 134 เพศชาย อายุ 39 ปี
24) พนักงานขับรถโดยสารปรับอากาศ สาย 134 เพศชาย อายุ 60 ปี
วันพุธที่ 19 มกราคม 2565
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่นำทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่ นำทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วธ.เร่งเสริมความรู้ให้ผู้บริหารงานวัฒนธรรม วัฒนธรรมจังหวัด ขับเคลื่อนนโยบายรัฐบาล-วธ.ในพื้นที่ นำทุนวัฒนธรรมสร้างความเข้มแข็งให้ชุมชน ยกระดับเป็นกระทรวงสังคมกึ่งเศรษฐกิจภายในปี ๒๕๖๕
วันที่ ๑๙ มกราคม ๒๕๖๕ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดโครงการปฐมนิเทศผู้บริหารงานวัฒนธรรม ปีงบประมาณ พ.ศ. ๒๕๖๕ โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางศศิฑอณร์ สุวรรณมณี ผู้ตรวจราชการกระทรวงวัฒนธรรม นายโกวิท ผกามาศ ผู้ตรวจราชการกระทรวงวัฒนธรรม ผู้บริหาร ข้าราชการและเจ้าหน้าที่ที่เกี่ยวข้องเข้าร่วม ณ โรงแรมเอส รัชดา กรุงเทพฯ มีผู้เข้าอบรมเป็นข้าราชการดำรงตำแหน่งอำนวยการ ระดับสูง ๑๙ คน ประกอบด้วย วัฒนธรรมจังหวัด ๑๗ คน ผู้อำนวยการกองยุทธศาสตร์และแผนงาน และผู้อำนวยการกองกฎหมาย จัดการอบรมระหว่างวันที่ ๑๙ – ๒๑ มกราคม ๒๕๖๕ เพื่อฝึกอบรมให้ความรู้ความสามารถ และมีสมรรถนะที่เหมาะสม ในการบริหารงานและทรัพยากรทุกประเภทขององค์กร ให้เกิดประสิทธิภาพและประสิทธิผล ตลอดจนบูรณาการความร่วมมือกับเครือข่ายภาคเอกชน ภาคประชาสังคมให้มากขึ้น เพื่อขับเคลื่อนภารกิจบรรลุเป้าหมายตามนโยบายรัฐบาล ยุทธศาสตร์ชาติ โมเดลเศรษฐกิจ BCG และยุทธศาสตร์ของกระทรวงวัฒนธรรม ที่กำหนดเป้าหมายในการปรับบทบาทเป็นกระทรวงด้านสังคมกึ่งเศรษฐกิจในปี ๒๕๖๕
“การทำงานวัฒนธรรมเชิงรุกในพื้นที่ร่วมกับทุกภาคส่วนในช่วงปี ๒๕๖๔ ที่ผ่านมา ทั้งเรื่องศาสนา ศิลปะและวัฒนธรรม ทุกฝ่ายสามารถทำงานได้อย่างเป็นรูปธรรม โดยเฉพาะการขับเคลื่อนชุมชนคุณธรรม น้อมนำหลักปรัชญาของเศรษฐกิจพอเพียงทั่วประเทศ พัฒนาต่อยอดการท่องเที่ยวเชิงวัฒนธรรมไปสู่สุดยอดชุมชนต้นแบบ “เที่ยวชุมชน ยลวิถี” ส่งเสริมการนำทุนทางวัฒนธรรมที่ชุมชนมีอยู่ เสริมสร้างความเข้มแข็งเป็นแหล่งเรียนรู้ แหล่งท่องเที่ยวให้กับนักท่องเที่ยว สร้างงาน สร้างรายได้อย่างยั่งยืน ซึ่งนายอิทธิพล คุณปลื้ม รัฐมนตรีว่าการกระทรวงวัฒนธรรม ได้รายงานผลการขับเคลื่อนชุมชนยลวิถีต่อพลเอกประยุทธ์ จันทร์โอชา นายกรัฐมนตรี คณะรัฐมนตรี ซึ่งได้รับการชื่นชมเป็นอย่างมากและขอให้มีการขยายผลอย่างต่อเนื่อง ดังนั้น ผู้บริหารงานวัฒนธรรม วัฒนธรรมจังหวัด จะต้องมีองค์ความรู้ มีกลยุทธ์ในการทำงานเชิงรุกในพื้นที่อย่างมีประสิทธิภาพ ปฏิบัติงานด้วยความสุจริต ดูแลผู้ใต้บังคับบัญชาให้ดีที่สุด เพื่อเป็นขวัญกำลังใจในการทำงาน โดยทาง วธ. จะมีการปรับโครงสร้างเพื่อเสริมความเข้มแข็งให้วัฒนธรรมจังหวัด พร้อมกับให้ความรู้พร้อมทำงานในพื้นที่”ปลัดกระทรวงวัฒนธรรม กล่าว
ทั้งนี้ ในการอบรมครั้งนี้ วธ. ได้เน้นเนื้อหาวิชาด้านแนวทางการขับเคลื่อนงานวัฒนธรรมในมิติด้านสังคมและเศรษฐกิจภายใต้บริบทวิถีชีวิตใหม่ (New Normal) ในพื้นที่ การศึกษาวิเคราะห์แผนพัฒนาภาค แผนสำนักงานวัฒนธรรมจังหวัดและแผนพัฒนาในพื้นที่ กรอบและแนวทางในการตรวจราชการ ระเบียบและข้อกฎหมายในการบริหารงาน ข้อร้องเรียน และกรณีศึกษาต่างๆ นักบริหารกับการประชาสัมพันธ์เชิงรุกในยุคดิจิทัล และการครองตน ครองคน ครองงาน เป็นต้น
วันศุกร์ที่ 20 พฤษภาคม 2565
รพ.กระทุ่มแบน จัดศูนย์ดูแลผู้ป่วยต่อเนื่อง ช่วยเพิ่มคุณภาพชีวิตผู้สูงอายุ-ผู้ป่วยติดเตียง
รัฐมนตรีช่วยว่าการกระทรวงสาธารณสุข เผย โรงพยาบาลกระทุ่มแบน จ.สมุทรสาคร ใช้กลไก 3 หมอ ร่วมดูแลผู้สูงอายุอย่างไร้รอยต่อ มีศูนย์ดูแลผู้ป่วยต่อเนื่อง รองรับการฟื้นฟูสุขภาพผู้สูงอายุและผู้ป่วยทุกกลุ่มอาการ ผู้ป่วยติดเตียงมีระบบติดตามอาการถึงบ้านทุกราย ช่
รัฐมนตรีช่วยว่าการกระทรวงสาธารณสุข เผย โรงพยาบาลกระทุ่มแบน จ.สมุทรสาคร ใช้กลไก 3 หมอ ร่วมดูแลผู้สูงอายุอย่างไร้รอยต่อ มีศูนย์ดูแลผู้ป่วยต่อเนื่อง รองรับการฟื้นฟูสุขภาพผู้สูงอายุและผู้ป่วยทุกกลุ่มอาการ ผู้ป่วยติดเตียงมีระบบติดตามอาการถึงบ้านทุกราย ช่วยเพิ่มคุณภาพชีวิต เพิ่มการเข้าถึงการรักษา ลดความแออัดและลดอัตราครองเตียงในโรงพยาบาล
วันนี้ (20 พฤษภาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนพ.สามารถ ถิระศักดิ์ รองอธิบดีกรมสนับสนุนบริการสุขภาพ และผู้บริหารกระทรวงสาธารณสุข เยี่ยมให้กำลังใจบุคลากรทางการแพทย์ และติดตามการดำเนินงานของศูนย์ดูแลผู้ป่วยต่อเนื่อง โรงพยาบาลกระทุ่มแบน จังหวัดสมุทรสาคร พร้อมมอบผ้าอ้อมสำเร็จรูปสำหรับใช้ดูแลผู้ป่วยที่บ้าน และกล่าวว่า คลินิกผู้สูงอายุ โรงพยาบาลกระทุ่มแบน มีการทำงานเป็นเครือข่ายเชื่อมโยงกับชุมชน โดยมี อสม. ช่วยค้นหาผู้สูงอายุที่มีอาการป่วย เช่น อัลไซเมอร์ ผู้ป่วยระยะกลาง (Intermediate Care) ผู้สูงอายุที่มีภาวะพึ่งพิง (Long Term Care) และผู้ป่วยระยะประคับประคอง (Palliative Care) ที่ยังไม่ได้เข้าระบบ เข้ารับการตรวจรักษาในคลินิกผู้สูงอายุ หากต้องนัดหมายต่อเนื่อง จะส่งให้กับศูนย์ดูแลผู้ป่วยต่อเนื่อง ซึ่งจะมีบุคลากรทางการแพทย์เฉพาะทางให้การดูแลฟื้นฟูสุขภาพที่เหมาะสมกับปัญหาของผู้สูงอายุแต่ละรายอย่างไร้รอยต่อ ช่วยเพิ่มคุณภาพชีวิตดี เพิ่มการเข้าถึงการรักษา รวมทั้งลดความแออัดในโรงพยาบาลและลดอัตราการครองเตียงในผู้ป่วยติดเตียง
ดร.สาธิต กล่าวต่อว่า ศูนย์ดูแลผู้ป่วยต่อเนื่อง ตั้งขึ้นเพื่อพัฒนาให้เป็นโรงพยาบาลต้นแบบในการดำเนินงานส่งเสริมสุขภาพแบบผสมผสาน เชื่อมโยงการดูแลผู้ป่วยจากโรงพยาบาลสู่ชุมชน โดยใช้กลไก 3 หมอ และเน้นการมีส่วนร่วมของเจ้าหน้าที่ ญาติ และชุมชน เพื่อสร้างความมั่นใจในการดูแล ซึ่งจะมีการติดตามอาการต่อเนื่องหลังจากรักษาและกลับบ้านไปแล้วภายใน 14 วัน โดยกลุ่มที่มีอาการไม่มาก จะมีอสม.และcare giver เป็นผู้ดูแลและส่งรายงาน, กลุ่มผู้ป่วยหลอดเลือดสมอง และผู้ป่วยติดเตียง มีบุคลากรทางการแพทย์ เจ้าหน้าที่จากรพ.สต.เข้าไปดูแล และกลุ่มที่มีแผลกดทับ ติดเชื้อ หรือระยะประคับประคอง มีทีมแพทย์จากโรงพยาบาลติดตามดูแล และส่งให้ caregiver หรืออสม.ดูแลต่อหลังอาการดีขึ้น โดยติดตามอาการผ่านทาง LINE หรือ video call ต่อเนื่อง นอกจากนี้ ศูนย์ฯ ยังมีอุปกรณ์ทางการแพทย์ให้กับผู้สูงอายุและผู้ป่วยยืม อาทิ เครื่องผลิตออกซิเจน ที่นอนสำหรับผู้ป่วย วีลแชร์ อุปกรณ์ช่วยพยุง เป็นต้น และหากพบผู้พิการในพื้นที่ จะช่วยลงทะเบียนและประสาน พชอ.ในพื้นที่ให้ได้รับการดูแลต่อเนื่องด้วย
********************************************* 20 พฤษภาคม 2565
วันจันทร์ที่ 2 พฤษภาคม 2565
5.5 Super Summer Sale ธอส. ขนบ้านมือสองประมูลขายออนไลน์ โปรดับร้อนลดสูงสุด 40% พิเศษ!! ทำนิติกรรมภายในกำหนดลดเพิ่ม 10%
ธอส. จัดงานประมูลออนไลน์บ้านมือสอง ธอส. 5.5 Super Summer Sale ผ่าน Application : G H Bank Smart NPA เริ่มประมูลพร้อมกันทุกรายการในวันพฤหัสบดีที่ 5 พฤษภาคม 2565 ระหว่างเวลา 12.00-13.00 น.
ธนาคารอาคารสงเคราะห์ จัดงานประมูลออนไลน์บ้านมือสอง ธอส. 5.5 Super Summer Sale ผ่าน Application : G H Bank Smart NPA คัดทรัพย์ใหม่คุณภาพดีทำเลเด่นรวมถึงเดินทางสะดวกมากมายรวมกว่า 354 รายการ ทั้งในพื้นที่กรุงเทพฯ และปริมณฑล รวมถึงทรัพย์ในส่วนภูมิภาค ด้วยราคาเริ่มต้นประมูลลดสูงสุดถึง 40% จากราคาปกติ ราคาต่ำสุดเพียง 130,000 บาทเท่านั้น พิเศษ!! ผู้ชนะการประมูลจะได้รับส่วนลดเพิ่มอีก 10% หากทำสัญญาและทำนิติกรรมภายใน 31 สิงหาคม 2565 เริ่มประมูลพร้อมกันทุกรายการในวันพฤหัสบดีที่ 5 พฤษภาคม 2565 ระหว่างเวลา 12.00-13.00 น.
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อสนับสนุนให้คนไทยมีที่อยู่อาศัยได้อย่างสะดวกมากขึ้น จึงได้จัดงาน “ประมูลออนไลน์บ้านมือสอง ธอส. 5.5 Super Summer Sale” ในวันพฤหัสบดีที่ 5 พฤษภาคม 2565 ระหว่างเวลา 12.00-13.00 น. โดยคัดทรัพย์สภาพดีในพื้นที่กรุงเทพฯ และปริมณฑล รวมถึงในภูมิภาค รวมกว่า 345 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด และอาคารพาณิชย์ ราคาเริ่มต้นประมูลให้ส่วนลดสูงสุด 40% จากราคาปกติ แบ่งเป็นทรัพย์ในพื้นที่กรุงเทพฯ และปริมณฑล จำนวน 64 รายการ โดยมีรายการทรัพย์ราคาเริ่มต้นประมูลต่ำสุดอยู่ที่เพียง 335,000 บาท ได้แก่ ทรัพย์ประเภทห้องชุด ชั้น 9 ขนาดเนื้อที่ 31.58 ตารางเมตร ในโครงการบ้านสวนแจ้งวัฒนะอี เขตดอนเมือง กรุงเทพฯ และทรัพย์เด่นที่น่าสนใจ อาทิ ทรัพย์ประเภททาวน์เฮ้าส์ 3 ชั้น ขนาดเนื้อที่ 19.9 ตารางวา ในโครงการหมู่บ้านกลางเมืองพระราม 9 เขตสวนหลวง กรุงเทพฯ ราคาประมูลเริ่มต้นที่ 4,420,000 บาท โดยเป็นทรัพย์ที่เส้นทางคมนาคมตัดผ่าน เดินทางสะดวก และห่างจากสนามบินสุวรรณภูมิเพียง 15 นาทีเท่านั้น และทรัพย์ประเภทบ้านเดี่ยว 2 ชั้น ขนาดเนื้อที่ 99.9 ตารางวา ในโครงการหมู่บ้านภัทรีดาอเวนิว อ.สามโคก จ.ปทุมธานี ราคาประมูลเริ่มต้นที่ 3,655,000 บาท โดยเป็นทรัพย์ที่มีการออกแบบสไตล์ลอฟท์ และมีสิ่งอำนวยความสะดวกภายในโครงการครบครัน อาทิ คลับเฮ้าส์, สระว่ายน้ำ, ฟิตเนส และ Co-Working Space เหมาะสำหรับครอบครัวที่มีความต้องการหลากหลาย
ขณะที่ทรัพย์ในภูมิภาคมีจำนวนกว่า 282 รายการ โดยรายการทรัพย์ที่มีราคาเริ่มต้นประมูลต่ำสุดเพียง 130,000 บาท เท่านั้น ได้แก่ บ้านเดี่ยว 1 ชั้น ขนาดเนื้อที่ 106 ตารางวา ในโครงการกุดปลาดุก อ.กุดชุม จ.ยโสธร ส่วนทรัพย์ที่ราคาเริ่มต้นประมูลลดสูงที่สุด 40% จากราคาปกติ 2,000,000 บาท ลดเหลือเพียง 1,200,000 บาทเท่านั้น ได้แก่ ทรัพย์ประเภทบ้านแฝด 2 ชั้น ขนาดเนื้อที่ 63 ตารางวา ในโครงการฟอร์จูนริววิ้ง อ.เมืองสระแก้ว จ.สระแก้ว
ทั้งนี้ผู้ชนะการประมูลจะได้รับส่วนลดเพิ่มอีก 10% จากราคาที่ปิดประมูล เพียงทำสัญญาและทำนิติกรรมภายใน 31 สิงหาคม 2565 และยังสามารถใช้ “ผลิตภัณฑ์สินเชื่อสำหรับทรัพย์ NPA” อัตราดอกเบี้ย 0% ต่อปี นานสูงสุด 24 เดือน และสามารถเข้าอยู่อาศัยได้ในระหว่างผ่อนดาวน์เพียงชำระเงินประกันการเข้าอยู่อาศัยไม่ต่ำกว่า 1.5% ของราคาประมูลได้อีกด้วย
สำหรับ ผู้ที่สนใจเข้าร่วมประมูลสามารถดาวน์โหลด Application : G H Bank Smart NPA สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ หรือที่ ธอส. ทุกสาขาทั่วประเทศและติดตามข้อมูลข่าวสารได้ที่ Application : GHB ALL และ www.ghbank.co.th
วันพฤหัสบดีที่ 5 พฤษภาคม 2565
รองนายกรัฐมนตรี “อนุทิน” มอบกระทรวงในการกำกับดูแลสาธารณสุข คมนาคม ท่องเที่ยว ประสานหน่วยงานเกี่ยวข้องเตรียมความพร้อมรับโควิดเป็นโรคประจำถิ่น
รองนายกรัฐมนตรี “อนุทิน” มอบกระทรวงในการกำกับดูแลสาธารณสุข คมนาคม ท่องเที่ยว ประสานหน่วยงานเกี่ยวข้องเตรียมความพร้อมรับโควิดเป็นโรคประจำถิ่น รองรับฟื้นฟูเศรษฐกิจตามนโยบายนายกรัฐมนตรีเป็นไปอย่างรอบด้าน
วันที่ 5 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้ติดตามสถานการณ์การแพร่ระบาดของโรคโควิด19 พบว่าช่วง 2 สัปดาห์หลังเทศกาลสงกรานต์การแพร่ระบาดทรงตัวและผู้ติดเชื้อรายใหม่ลดลงโดยต่อเนื่อง ซึ่งเป็นสถานการณ์ที่สนับสนุนการเตรียมประเทศเข้าสู่การประกาศโควิด19 เป็นโรคประจำถิ่น (Endemic)
ทั้งนี้ นายอนุทิน ในฐานะรองนายกรัฐมนตรีซึ่งกำกับดูแลกระทรวงสาธารณสุข กระทรวงคมนาคม และกระทรวงการท่องเที่ยวและกีฬา ได้มีข้อสั่งการให้หน่วยงานภายใต้ 3 กระทรวงประสานงานกับหน่วยงานที่เกี่ยวข้องเตรียมการดำเนินงาน วางแนวทางปฏิบัติ ตลอดจนการให้บริการประชาชน นักท่องเที่ยว เพื่อให้สอดคล้องกับสถานการณ์เมื่อโควิด19 เป็นโรคประจำถิ่น
“การเตรียมการสู่โรคประจำถิ่นขณะนี้ไม่ได้เกิดขึ้นในเฉพาะของด้านการแพทย์และสาธารณสุข แต่รองนายกรัฐมนตรีได้มอบหมายหน่วยงานภายใต้การดูแลทั้งคมนาคมและการท่องเที่ยว ให้เตรียมการแนวปฏิบัติต่าง ๆ ให้พร้อม เพื่อให้การเดินหน้าฟื้นฟูเศรษฐกิจตามนโยบายของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ดำเนินไปได้อย่างต่อเนื่องและรอบด้าน” น.ส.ไตรศุลี กล่าว
น.ส.ไตรศุลี กล่าวว่า ในด้านของสาธารณสุข รองนายกรัฐมนตรี ได้เน้นย้ำว่า การเข้าสู่โรคประจำถิ่นจะต้องดำเนินการควบคู่ไปกับการที่ประชาชนมีความรอบรู้ด้านสุขภาพ เพื่อให้ใช้ชีวิตอยู่กับโควิดที่จะเป็นโรคประจำถิ่นได้ รู้วิธีป้องกันและดูแลตัวเองให้ปลอดภัย
อย่างไรก็ตาม ในพื้นที่ที่มีความพร้อมขณะนี้ก็ได้เริ่มนำร่องเตรียมการบริหารโควิด19 เป็นโรคประจำถิ่น หรือ Endemic Sandbox เช่น กรณีของกรุงเทพมหานคร ที่มีความพร้อมในหลายด้านทั้งจำนวนผู้ป่วยใหม่ที่ลดลง การฉีดวัคซีนครอบคลุมสูง กระทรวงสาธารณสุขก็ได้มีข้อแนะนำสำหรับการจัดการ Endemic Sandbox ในพื้นที่สำคัญ เช่น สวนสาธารณะ ที่มีคนจำนวนมาก ขนส่งสาธารณะ ตลอดจนกิจการที่มีความเสี่ยง โดยร่วมกับหน่วยงานที่เกี่ยวข้องยกระดับการผ่อนคลายอย่างค่อยเป็นค่อยไป เพื่อให้ประชาชนปรับตัวให้ช่วงเปลี่ยนผ่านเป็นไปอย่างราบรื่น
...............................
วันเสาร์ที่ 18 กันยายน 2564
ประกาศ ขสมก. ประจำวันที่ 17 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
ประกาศ ขสมก. ประจำวันที่ 17 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
1)พนักงานขับรถโดยสารธรรมดา สาย 62 เพศชาย อายุ 52 ปี
2) พนักงานเก็บค่าโดยสารรถปรับอากาศ สาย 26 เพศหญิง อายุ 28 ปี
3)​ พนักงานธุรการ ระดับ 2 อู่พระประแดง เขตการเดินรถที่ 5 เพศหญิง อายุ 55 ปี
4) พนักงานขับรถโดยสารธรรมดา สาย 71 เพศชาย อายุ 32 ปี
5)​ พนักงานธุรการ ระดับ 4 อู่มีนบุรี เขตการเดินรถที่ 2 เพศชาย อายุ 54 ปี
6) พนักงานขับรถโดยสารธรรมดา สาย 195 เพศชาย อายุ 38 ปี
7) พนักงานขับรถโดยสารปรับอากาศ สาย 70 เพศชาย อายุ 45 ปี
8) พนักงานขับรถโดยสารธรรมดา สาย 71 เพศชาย อายุ 46 ปี
วันพุธที่ 21 กรกฎาคม 2564
Cabinet approves revision of “Ying Chai Ying Dai” e-voucher-giveaway scheme
Cabinet approves revision of “Ying Chai Ying Dai” e-voucher-giveaway scheme
July 20, 2021, Government Spokesperson Anucha Burapachaisri disclosed that the cabinet, in its meeting today, approveda revision to the"Ying Chai Ying Dai" (the more you spend, the more you get) scheme,agovernment’smeasure to alleviatethe plight of people from the impact of COVID-19 pandemicthrough the giveaway of e-vouchers.Detail of the revisionis as follows:
1.Extendingthe“Ying Chai Ying Dai”scheme,originally effective from now until September30, 2021,toNovember 30, 2021
2.Increasing the maximum spending from    5,000 Baht to 10,000 Baht/person/day
3.Reducing the target numberfrom 4,000,000to 1.4 millionpeople, which leads to the downsize ofthe scheme’sbudgetframeworkfrom 28 billionBaht to 9.8 billionBaht, a cut of approximate 18.2 billion Baht
According to the Government Spokesperson,the revision has been made in accordance withan order of the Center for COVID-19 Situation Administration (CCSA)to close department stores, shopping centers, and community malls in themaximum and strict controlled areasfor 14 days(except for supermarkets, pharmacies, and venues for vaccination or other state medical and health services),whichmayalso reduce the number of e-voucher users.
วันศุกร์ที่ 14 มกราคม 2565
"พาณิชย์" ตรึงราคาไข่ไก่หน้าฟาร์ม 2.9 บ./ฟอง ช่วยประชาชน
.....
กรมการค้าภายใน กระทรวงพาณิชย์ จับมือสมาคมผู้เลี้ยงไก่ไข่ สมาคมผู้ผลิตผู้ค้าและส่งออกไข่ไก่ ฯลฯ ตรึงราคาไข่ไก่คละหน้าฟาร์มที่ 2.90 บาทต่อฟอง ช่วยลดภาระค่าครองชีพให้กับประชาชนต่อเนื่อง หลังพบปัญหาด้านต้นทุนของผู้เลี้ยงที่อาจส่งผลต่อราคาไข่ไก่ได้
.
พร้อมขอความร่วมมือร้านค้า - ประชาชนไม่กักตุนหรือฉวยโอกาสจำหน่ายสินค้าในราคาที่ไม่เป็นธรรม หากพบแจ้งได้ที่สายด่วนกรมการค้าภายใน 1569 หรือสำนักงานพาณิชย์จังหวัดทั่วประเทศ
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 16 กันยายน 2564
สำนักงานสลากฯ ปรับขนาด 2D บาร์โค้ด ตั้งแต่งวด 1 ตุลาคม 2564 เป็นต้นไป
สำนักงานสลากกินแบ่งรัฐบาลได้ทำการปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม เริ่มตั้งแต่งวดวันที่ 1 ตุลาคม 2564 เป็นต้นไป เพื่อเพิ่มความสะดวกให้กับผู้รับซื้อรางวัลและประชาชนให้สามารถตรวจสอบสลากได้ง่ายและสะดวกมากยิ่งขึ้น
วันนี้ (16 กันยายน 2564) ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวถึงกรณีที่สำนักงานสลากกินแบ่งรัฐบาล ได้ทำการปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม เริ่มตั้งแต่งวดวันที่ 1 ตุลาคม 2564 เป็นต้นไป เพื่อเพิ่มความสะดวกให้กับผู้รับซื้อรางวัลและประชาชนให้สามารถตรวจสอบสลากได้ง่ายและสะดวกมากยิ่งขึ้น
พันโท หนุน ศันสนาคม กล่าวว่า การปรับขนาด 2D บาร์โค้ดบนใบสลากให้มีขนาดใหญ่ขึ้นกว่าเดิม จะเป็นการอำนวยความสะดวกให้กับประชาชนผู้ซื้อสลาก และผู้รับซื้อรางวัลสามารถตรวจสอบสลากได้ง่ายขึ้น ทั้งนี้ก่อนการใช้งานแอปพลิเคชัน Glo Lottery Official ควรอัปเดตเวอร์ชั่นทุกครั้ง ทั้งนี้ ขอให้ประชาชนผู้ซื้อสลากทำการตรวจพิสูจน์สลากเบื้องต้น ณ จุดขายอย่างละเอียดรอบคอบตามวิธีการที่สำนักงานสลากแนะนำและได้ระบุไว้ในเว็บไซต์สำนักงานฯ หากเป็นผู้รับซื้อรางวัล จะต้องตรวจดูบัตรประชาชนของผู้นำสลากมาขอรับรางวัล พร้อมถ่ายสำเนาหรือถ่ายภาพและบันทึกสำเนาหรือภาพถ่าย พร้อมทั้งบันทึกรายละเอียดและหมายเลขโทรศัพท์ติดต่อไว้หลังสลาก โดยให้ผู้ขอรับรางวัลลงลายมือชื่อ หรือพิมพ์ลายนิ้วมือไว้เพื่อเป็นหลักฐานเหมือนเช่นเดิม
ผู้อำนวยการกล่าวในตอนท้ายว่า การสแกน 2D บาร์โค้ด บนใบสลาก เป็นวิธีหนึ่งในอีกหลายวิธีในการตรวจสอบสลากกินแบ่งรัฐบาลว่าเป็นสลากปลอมหรือไม่ อย่างไรก็ตาม ควรทำการตรวจสอบสลากตามวิธีการที่สำนักงานสลากกินแบ่งรัฐบาลแนะนำอย่างครบถ้วนทุกขั้นตอน สำหรับผู้กระทำหรือนำสลากปลอมแปลงหรือแก้ไขไปใช้ขอรับรางวัลที่สำนักงานสลากฯ หรือที่อื่นใด มีความผิดถูกดำเนินคดีอาญา ตามมาตรา 265 ผู้ใดปลอมเอกสารสิทธิหรือเอกสารราชการ ต้องระวางโทษจำคุกตั้งแต่หกเดือนถึงห้าปี และปรับตั้งแต่หนึ่งหมื่นบาทถึงหนึ่งแสนบาท ทั้งนี้สำนักงานสลากฯ มีเจ้าหน้าที่ในส่วนงานที่เชี่ยวชาญเกี่ยวกับการตรวจพิสูจน์สลากโดยเฉพาะเพื่อให้บริการประชาชน หากมีข้อสงสัยสามารถสอบถามมาที่สำนักงานสลากกินแบ่งรัฐบาล กลุ่มงานตรวจพิสูจน์ สำนักจ่ายรางวัล โทร.02-528-9641-44, 02-528-8888 ต่อ 9641-44
วันอังคารที่ 9 สิงหาคม 2565
Asia-Pacific Economic Cooperation (APEC 2022)
“Open. Connect. Balance.”
​Asia-Pacific Economic Cooperation 2022 News
​PM chairs 2/2022 meeting of National Committee on Preparation of APEC Economic Leaders' Meeting and Related Meetings
​PM invites Thai people to join hands in hosting 2022 APEC
PM hands down policy on Thailand’s hosting of APEC Summit in 2022
วันพฤหัสบดีที่ 11 พฤศจิกายน 2564
เตือน! เพชรบุรี ประจวบฯ และ 13 จังหวัดภาคใต้ เฝ้าระวังสถานการณ์น้ำ 11 – 15 พ.ย. 64
....
กรมป้องกันและบรรเทาสาธารณภัย (ปภ.) แจ้งเตือนหน่วยงานและประชาชนใน จ.เพชรบุรี ประจวบคีรีขันธ์ และ 13 จังหวัดภาคใต้ (ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง กระบี่ ภูเก็ต สตูล และตรัง) เฝ้าระวังสถานการณ์น้ำ ในช่วงวันที่ 11 – 15 พ.ย. 64 เนื่องจากยังคงมีฝนตกอย่างต่อเนื่อง ดังนี้
.
1.พื้นที่เฝ้าระวังน้ำท่วมฉับพลันและน้ำป่าไหลหลากที่ลาดเชิงเขา ใน จ.ประจวบคีรีขันธ์ ชุมพร สุราษฎร์ธานี นครศรีธรรมราช สตูล พัทลุง สงขลา ปัตตานี ยะลา และนราธิวาส
2.พื้นที่เฝ้าระวังระดับน้ำในอ่างเก็บน้ำขนาดกลาง เสี่ยงน้ำล้นกระทบพื้นที่ลุ่มต่ำท้ายอ่างเก็บน้ำ ใน จ.เพชรบุรี ประจวบคีรีขันธ์ สุราษฎร์ธานี ระนอง กระบี่ ภูเก็ต และตรัง
3.พื้นที่เฝ้าระวังระดับน้ำเพิ่มขึ้นในพื้นที่ลุ่มต่ำ บริเวณแม่น้ำตาปี จ.สุราษฎร์ธานี, คลองท่าดีและคลองชะอวด จ.นครศรีธรรมราช, ทะเลสาบสงขลา จ.สงขลา, แม่น้ำปัตตานี จ.ยะลา - ปัตตานี, แม่น้ำโก-ลก จ.นราธิวาส
.
และให้จังหวัดจัดเจ้าหน้าที่ติดตามสภาพอากาศและปริมาณน้ำตลอด 24 ชม. พร้อมแจ้งเตือนประชาชนในพื้นที่เสี่ยงให้ทราบล่วงหน้า โดยประชาชนสามารถแจ้งเหตุและขอความช่วยเหลือได้ที่ LINE @1784DDPM, แอปฯ “พ้นภัย”, สายด่วนนิรภัย 1784
#ไทยคู่ฟ้า#ร่วมต้านโควิด19
-------------------
วันศุกร์ที่ 27 พฤษภาคม 2565
รมว.อว. ชี้มหาวิทยาลัยเชิงพื้นที่จะเป็นตัวพลิกการปฏิรูปด้านอุดมศึกษาที่สำคัญ
รมว.อว. ชี้มหาวิทยาลัยเชิงพื้นที่จะเป็นตัวพลิกการปฏิรูปด้านอุดมศึกษาที่สำคัญ
(9 พฤษภาคม 2565) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดการประชุม เรื่อง “แนวทางการขับเคลื่อนนโยบายมหาวิทยาลัยเชิงพื้นที่ด้วยแนวทางเศรษฐกิจสร้างสรรค์ (Creative Economy) เพื่อการพัฒนาชุมชนอย่างยั่งยืน” 41 มหาวิทยาลัย ที่อยู่ในกลุ่ม area based ต้องนำนวัตกรรมทางสังคม นำพลังชุมชน ไปเป็นตาน้ำในการพัฒนาเศรษฐกิจเชิงสร้างสรรค์ของไทย ทั้งจัดตั้งโรงเรียนหัตถศิลป์ ท้องถิ่น / โรงเรียนพัฒนาสังคมเชิงศิลปะ เพื่อพัฒนากำลังคนตามเอกลักษณ์ของพื้นที่ และขับเคลื่อน creative economy โดยมี ดร.ดนุช ตันเทอดทิตย์ ผู้ช่วยรัฐมนตรีประจำกระทรวง อว., ศ.ดร.ศุภชัย ปทุมนากุล รองปลัดกระทรวง อว. และคณะผู้บริหาร อว. ผู้บริหารมหาวิทยาลัยเชิงพื้นที่ทั้ง 41 แห่ง เข้าร่วมประชุม ณ ห้องประชุม ชั้น 4 อาคารพระจอมเกล้า สป.อว.
ศ. (พิเศษ) ดร.เอนก กล่าว่า ที่เรากำลังจะทำอยู่ตอนนี้ คือการปฏิรูปอุดมศึกษา เราต้องมีความสร้างสรรค์ที่สุดในการพัฒนาหลักสูตร โครงการ การบริหารของมหาวิทยาลัยเพื่อตอบสนองการปฏิรูป ทั้งเรื่องที่มหาวิทยาลัยต้องทำตนให้ เข้ากับด้าน demand ของสังคม ธุรกิจ ประเทศชาติ ให้ได้มากขึ้น ต้องตอบสนองโลกที่กำลังมีการเปลี่ยนแปลงแบบหน้ามือเป็นหลังมือ ที่เรียกว่า disruptive change ซึ่ง mind set เราต้องเปลี่ยน และมี 2 เรื่อง (1) อุดมศึกษาต้องเข้ากับด้าน demand ยึดเป็นหลักให้มากขึ้น (2) ต้องมี mind set ที่ตอบรับเรื่อง disruptive change
กระทรวง อว. เป็นกระทรวงที่ต้องเปลี่ยนประเทศได้ ซึ่งไม่ได้เป็นไปตามทฤษฎี หรือ ผู้นำ ผู้บริหารกระทรวงพูดเท่านั้น แต่ก็ได้เห็นในผลงาน 3 ปีที่ผ่านมานี้ ที่ อว. มีการเปลี่ยนแปลงตนเอง เพื่อจะทำให้ประเทศเปลี่ยน วันนี้เราจะมาช่วยกันคิดว่า เราจะขับเคลื่อนมหาวิทยาลัย 41 แห่ง ซึ่งเป็นมหาวิทยาลัยเชิงพื้นที่ ให้ทำเรื่องเศรษฐกิจเชิงสร้างสรรค์เพื่อการพัฒนาอย่างยั่งยืนได้อย่างไร โดยมหาวิทยาลัยเชิงพื้นที่จะเป็นตัวพลิกการปฏิรูปอุดมศึกษาที่สำคัญ เพราะว่าเชิงพื้นที่ ก็เป็นเชิง demand